Viborger Samler, 1835-11-26
- Den Kongl. Commissarius aabnede Mødet den 12te November med at meddeele, at Hans Majestæt Kongen havde tilkjendegivet ham, til Efterretning for Forsamlingen, at da alle de Oplysninger fra vedkommende Autoriteter, som maatte være fornødne, igjennem ham ville blive indhentede, saa kunne de nedsatte Committeer eller enkelte Deputerede ei umiddelbart hente Oplysninger fra Autoriteterne. – Derefter foredrog den Kongelige Commissarius et efter Hans Majestæts befaling udarbeidet Udkast til en Tarif for Consumtionen i Danmark, som indeholder: 1) en Tarif for Jndførselsconsumtionen; 2) en Tarif for Afgifterne af Productionen af Øl, Eddike og Brændeviin; 3) en Tarif for Afgiften af Sædevarers Formaling til al anden Anvendelse end til Øl, Eddike eller Brændeviin; 4) en Tarif for Consumtionsgodtgjørelsen for Brændeviin og formalede Kornvarer; og 5) de Lovbestemmelser, som skulle forbindes med disse Tarifer. Commissarius udhævede derhos de vigtigste Puncter, hvori disse samlede Udkast afvige fra den nugjeldende Consumtionslovgivning, og udviklede Grundene til disse Forandringer. Det blev vedtaget, at dette Lovudkast skulde proves af en Committee, bestaaende af 9 Medlemmer, ligesom Committeen, til at bedømme Udkastet til den nye Anordning angaaende Told- og Skibsafgifterne, og valgtes hertil med flere Stemmer: Agent Voigt, Agent Bruun, Procurator Haagen, Proprietair Neergaard, Viinhandler Hansen, Etatsraad Hvidt, Etatsraad Steenfeldt, Etatsraad Treschow og Bankdirecteur Christensen. Efterat Agent Bruun derpaa havde foredraget, Forsamlingen et af ham indgivet Continuations Andragende, der slutter sig til hans tidligere Forslag om Consumtionens Ophævelse Kjøbstæderne imod en fast paalignet Afgift, blev det stillet under Afstemning ved Kugler, om dette samlede Andragende egnede sig til Behandling af en Committee, hvilket Spørgsmaal med 53 Stemmer imod 11 blev besvaret, bekræftende." Det bestemtes, at Committeen skulde bestaae af 5 Medlemmer, hvortil valgtes: Proprietair Neergaard, Agent Voigt, Farver Svane, Kammerraad Drewsen og Proprietair Tutcin. Procurator Haagen foredrog Forsamlingen et Forslag til en Petition om Tallotteriets successive Ophævelse. Forsamlingen vedtog eenstemmigen, at en Committee skulde nedsættes til at prøve dette Andragende, og at Committeen skulde bestaae af 3 Medlemmer, hvortil i næste Møde valgtes: Cancellieraad Hempel, Secretair Algreen-Ussing og Justitsraad Salicath. Cancellieraad Haastrup anmeldte, at han havde modtaget et Andragende fra Lykkesholms Godses Bønder og Hoveriets Ophævelse, som vil blive at afgive til den om denne Gjenstand nedsatte Committee. – J Mødet den 13de foredrog Proprietair Neergaard et Andragende om en Forandring i Fourage-Leverancen og en nøiagtigere Efterlevelse af Fdn. 28de Juli 1784 s. - Forsamlingen vedtog eenstemmigen, at en Committee skulde nedsættes til denne Gjenstands Overveielse; dertil valgtes: Kmherre Wegener, Grev Holstein, Proprietair Tutein, Cancellieraad Haastrup og Jørgen Mathiesen Huse mose. – Capitain Bjerre foredrog derpaa Forsamlingen et Andragende fra Brændeviinsbrænderne i Kjøbenhavn, der gik ud paa en Forandring i den nu bestaaende Lovgivning, Beskatningsmaaden, af Brænderierne i Danmark betræffende. Præsidenten anmærkede, at han havde modtaget et Andragende angaaende Brænderierne paa Landet, hvorfor han henstillede, om det ikke maatte være rigtigst, hvis Forsamlingen fandt, at det nu foredragne Forslag egnede sig til Behandling af en Committee, at udsætte dennes Udnævnelse, indtil hiint Forslag var foredraget, for at begge Andragender derefter kunde sættes i Forbindelse. Dette vedtog Forsamlingen, efterat det forsteenstemmigen var besluttet, at en Committee skulde nedsættes til at prøve det af Capitain Bjerre indleverede Andragende. – En Ansøgning fra nogle forhenværende Told- og Consumtionsbetjente i Odense, hvori de besvære sig over deres formeentligen ubeføiede og ulovlige Afskedigelse af deres Tjeneste, afvistes med 63 Stemmer mod 2. – Agent Voigt forelagde et Andragende fra nogle Borgere og Skibsrhedere i Nyborg og Svendborg om Ophævelsen af Skibsjournalers og Logbogers Autorisation eller Nedsættelse i de med disse Bøgers Forelse forbundne Udgifter. Til Committee valgtes: Grosserer Knudtzon, Etatsraad Steenfeldt, og Capitain-Lieutenant Recke. – Committeen til at undersøge Forslaget angaaende Consumtionens Ophævelse androg, i Henhold til Fdn. af 15de Mai 1834 s. 74, paa, at Professor Bang og Grosserer Knudtzon maatte blive Committeen tilforordnede, hvilket af Forsamlingen blev vedtaget. – Etatsraad Hvidt oplæste den af ham forfattede Concept til Stænderforsamlingens Betænkning over Lovudkastet, angaaende en Udvidelse af Grosserernes Handelsret, hvilken Betænkning blev bifaldet. Den Kongelige Commissarius aabnede Modet den 16de November med at meddele, at Etatsraad og Deputeret i det Kongelige General-Toldkammer og Commerce-Collegium Bech er tillagt Ordre til at indfinde sig i Forsamlingen, for at meddele de fornødne Oplysninger i Sagen om den nye Consumtionstarif, i hvilket Øiemed han vil indfinde sig, naar den vedkommende Committee ønsker hans Nærværelse. – Grev Rewentlov foredrog Forsamlingen et Forslag til en Petition angaaende en ny Lovbogs Affattelse. Der blev yttret forskjellige Meninger, om denne Sag skulde tages under Forsamlingens Overveielse og en Committee i den Anledning nedsættes, hvilket Spørgsmaal derefter blev bragt under Afstemning ved Kugler, og med 46 Stemmer imod 15 besvaret bekræftende. Det blev bestemt, at Committeen skal bestaae af 3 Medlemmer, men Valget af disse blev udsat til næste Møde. (Stændert.)